
545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 138
din 29 august 2013
privind aprobarea deplasării domnului Adrian Burlacu - consilier local municipal -

în oraşul Tabor, Cehia, pentru reprezentarea Municipiului Sighişoara la Festivalul Internaţional „Tabor Meetings” 2013

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16.898/III/31.07.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere relaţiile de colaborare ale Sighişoarei cu oraşul Tabor din Cehia;

Văzând invitaţia adresată Primarului Municipiului Sighişoara de către Primarul oraşului Tabor - Cehia, domnul Jiří Fišer, înregistrată la Municipiul Sighişoara sub nr. 167/III/10.05.2013, de a participa la cea de-a XXII-a ediţie a Festivalului Internaţional „Tabor Meetings”, eveniment ce va avea loc în perioada 13 - 15 septembrie 2013, în Tabor - Cehia;
Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

Având în vedere Raportul de specialitate nr. 16.899/III/31.07.2013 al Serviciului Relaţii Publice, cu propunerea deplasării domnului Adrian Burlacu - consilier local municipal - în oraşul Tabor, Cehia, în perioada 13 – 15 septembrie 2013, pentru reprezentarea Municipiului Sighişoara la cea de-a XXII-a ediţie a Festivalului Internaţional „Tabor Meetings”; 
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit „e”, (9), art. 45 (2) şi a art. 115 (1) lit „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:
Art.1. Se aprobă deplasarea domnului Adrian Burlacu - consilier local municipal - în Tabor, Cehia, în perioada 13 – 15 septembrie 2013, pentru reprezentarea Municipiului Sighişoara la cea de-a XXII-a ediţie a Festivalului Internaţional „Tabor Meetings” 2013.
Art.2. Se aprobă decontarea din bugetul local, a cheltuielilor de deplasare şi diurnă cuvenite, pe baza documentelor justificative ce vor fi prezentate la întoarcerea din deplasare.
Art.3. Se încredinţează cu ducerea la îndeplinire a prevederilor prezentei hotărâri domnul Adrian Burlacu – consilier local municipal, Serviciul Relaţii Publice şi Direcţia Economică.
Art.4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro. 
PREŞEDINTE DE ŞEDINŢĂ,

Toth Tivadar                               
         Contrasemnează/Avizat pentru legalitate

                   

         SECRETAR,




   
         Anca Fleşariu
Prezenta s-a difuzat astfel:

1 ex. dos. hotărâri;

1 ex. dos. şedinţă ;

1 ex. Instituţia Prefectului - Judeţul Mureş;

1 ex. Primar;

1 ex. Viceprimar;

1 ex. Secretar;
1 ex. Domnul consilier Burlacu Adrian 

1 ex. Direcţia economică;
1 ex. Serviciul Relaţii Publice.    

9 ex.

